શાહિદ આફ્રિદીએ વર્ષ 1996માં પોતાની બીજી જ મેચમાં 37 બોલ પર સદી ફટકારીને લોકોનું મન જીતી લીધું હતું. વન ડે મેચમાં આ એક એવો રેકોર્ડ હતો, જે 17 વર્ષ બાદ તૂટ્યો. શાહિદે 27 ટેસ્ટ મેચમાં 1176 રન બનાવ્યા અને 48 વિકેટ લીધી. 398 વન ડે મેચમાં 8064 રન બનાવ્યા અને 395 વિકેટ લીધી. ટી-20માં તેઓ 98 મેચ રમ્યા છે, જે દરમિયાન તેમણે 1405 રન બનાવ્યા અને 97 વિકેટ લીધી. અફરીદીએ વર્ષ 2010માં ટેસ્ટ ક્રિકેટ અને વર્ષ 2015માં વન ડેમાંથી સંન્યાસ લઇ લીધો હતો. શાહિદ આફ્રિદીના નામે ક્રિકેટના ઘણા રેકોર્ડ નોંધાયા છે.